《辛亥九日被檄视涝遂爽同官饮菊之约夜宿荒驿风雨达曙》
宋代·戴炳

孤负重阳菊，愁怀不肯宽。邮亭一夜雨，客枕五更寒。

脚健从渠老，心低到处安。独行谁可语，时把古诗看。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。